Բ. «Առաւօտ լուսոյ» երգի հեղինակը Ներսես Շնորհալին է: Երգում են կիրակի և տերունական օրերին: Այն կատարվում է ի դեմս Սուրբ Երրորդության և հորդորում է հավատացյալներին հավատքով, հույսով և սիրով զորանալու և Աստծո բարությանը արժանանալու: Պարունակում է դավանական և աստվածաբանական մտածումներ: Հոգեպարար այս երգ-աղոթքը հայ ժողովուրդը սիրով երգել է և՛ եկեղեցում, և՛ ժողովրդական զանազան ծեսերի, հարսանյաց հանդեսների ու այլ խրախճանքների ժամանակ: